section_heading: Povijest
paragraph_text: Dolazak venecijanske vlasti, pogodovao je prodoru crkvenih redova u Istru, tako su benediktinci imali četiri samostana u Piranskom zaljevu već u XII st. U samom Portorožu izgrađena je velika crkva ''sv. Marije od Rozarija, koja je po nekim izvorima izgrađena u XIII st. (1251.), po njoj je i naselje dobilo latinsko ime Portus sanctae Mariae de Rosae, a kraćenjem je došlo do imena Portorose''. Naselje je do XIX st. živilo kao malo težačko - ribarsko naselje uz obližnje solane. 250px|thumb|desno|Kupalište u Portorožu 1923. godine Od XIX st. počinje razvoj kupališnog turizma u Portorožu, 1891. osnovano je društvo Società stabilimento balneare di Pirano (Kupalište Piran), koje je izgradilo kupalište i prvi hotel Allo Stabilimento Balneare (koji je kasnije preimenovan u Hotel Portorose), nakon toga počela je izgradnja brojnih drugih turističkih objekata.